Juhani Püttsepp
Juhani Püttsepp (sündinud 17. veebruaril 1964 Tartus) on eesti bioloog, õpetaja, loodusajakirjanik ja lastekirjanik. Ta lõpetas 1982. aastal Tartu 1. Keskkooli ja 1989. aastal Tartu Riikliku Ülikooli bioloogia erialal. Ta töötas seejärel Zooloogia ja Botaanika Instituudis. Ta on olnud ajalehtede Maaülikool ja Roheline Värav ning ajakirja Loodusesõber toimetaja, töötanud ajalehtedes Postimees ja Eesti Ekspress. Ta on olnud Tartu Lasteteatri juhataja ning teinud koostöös Vahur Laiapeaga dokumentaalfilme. Praegu töötab Juhani Püttsepp Eesti Maaülikooli loodusteaduste kooli peaspetsialistina. 2022. aastal tunnustati Juhani Püttseppa Valgetähe V klassi teenetemärgiga.